
Média összehasonlítási elemzése: A 2024-es párizsi olimpia a francia és magyar sajtó tükrében

A 2024-es Párizsi Olimpiai játékok egy jelentősen mediatizált eseménysorozat volt, amely számos média színtéren feltűnt és különféle rétegeket mozgatott meg. A nagy tömegmédiumok, mint a közszolgálati televízió és rádió folyamatosan közvetítette az eseményeket, Francia oldalon közel megduplázva a nézettségi számokat a 2021-es Tokyo-i Olimpiához viszonyítva. (Médiamétrie)
A francia és Magyar sajtó összehasonlítása a 2024-es Olimpia tükrében kiváló példa a Nyugat-európai és Közép-Kelet európai sajtó elemzésére és szembe állítására, azonban ennél több aspektusban is érdemes megközelíteni az összehasonlítást, hiszen különbségek vannak a sportolók számában és az Olimpiai involváltságban az előző Olimpiákon. E mellett természetesen az is befolyásolja az esemény médiamegjelenését a két országban, hogy Franciaország volt a 2024-es Olimpia szervezője.
A 2024-es Olimpia tehát ideális alkalom a francia és magyar online írott sajtó összehasonlító elemzésére. Míg Franciaország rendező országként a saját nemzeti értékeit és globális szerepét helyezheti előtérbe, Magyarország külső szemlélőként, de nemzetközi szinten versengő sportolókkal reflektálhat az eseményekre. A két ország online médiájának vizsgálata értékes betekintést nyújthat abba, hogyan befolyásolják a nemzeti érdekek és politikai célok az olimpiai játékokról szóló tudósításokat.
Dolgozatomban azt mutatom be két magyar és két Francia sajtóorgánumon keresztül, hogy milyen eltérések figyelhetőek meg az Olimpiai tudósításban egyrészt a francia-magyar, másrészt a kormányközeli-kormánykritikus összehasonlítás viszonylatában. Ehhez első körben A személyes érdekeltségemet fogom bemutatni, ami kiválóan bizonyítja a téma relevanciáját számomra. Ez után a dolgozatom lehatárolom, egyértelmű keretek közé. Megválaszolom, hogy mit, miért, mettől meddig elemzek. Ezután kitérek az eddig szakirodalmakra és vázolom, hogy miként tudom azokat felhasználni. Ebből következik a kutatási kérdésem, azaz bebizonyítom, hogy miként tudok hozzájárulni az eddigi művekhez a témában. A kutatási kérdésem megválaszolásához felvázolom, hogy milyen kvantitatív és kvalitatív (kevert) módszert alkalmazok.
Kutatásom eddigi eredménye, hogy a 2024-es párizsi Olimpia eseményei különbözőképp jelennek meg a francia és magyar, illetve a kormánypárti és kormánykritikus médiumokban. Ez kevésbé tartozik az országimázshoz, mint azt feltételezhettük, és annál inkább a lapok finanszírozási befolyáltságához.



